Държавен вестник, бр. 82, 2010 г., стр. 39

БРОЙ  82	
Д Ъ Р Ж А В Е Н  В Е С Т Н И К 	
СТР.  39  
(2) За всяко вписано в регистъра дете длъж­
ностното лице създава досие, което съдържа:
1. уведомленията по чл. 84, ал. 1 и 2 от 
Семейния кодекс;
2. молбите по чл. 84, ал. 3 – 5 от Семейния 
кодекс;
3. документите, удостоверяващи обстоятел­
ствата по чл. 10, ал. 2;
4. оценката на потребностите на детето, из­
готвена по реда на Наредбата за критериите и 
стандартите за социални услуги за деца, приета 
с ПМС № 256 от 2003 г. (обн., ДВ, бр. 102 от 
2003 г.; изм., бр. 26 от 2007 г., бр. 53 от 2008 г., 
бр. 45 и 80 от 2009 г. и бр. 48 от 2010 г.);
5. социалния доклад по приложение № 2 и 
плана за действие по случая на детето, изгот­
вени от дирекция „Социално подпомагане“;
6. заповедите по чл. 84, ал. 6 от Семейния 
кодекс;
7. заверения препис от решението на съда, 
с което се допуска осиновяването;
8. удостоверението за идентичност със снимка 
на детето в цял ръст;
9. писменото уведомление за предприемане 
на действия за следосиновително наблюдение 
и подкрепа на детето и семейството;
10. докладите за следосиновително наблю­
дение;
11. информацията относно разглеждането 
на случая на детето от Съвета по осиновява­
не в случаите, когато за него не е определен 
подходящ осиновяващ или определеният не е 
осиновил детето;
12. датата на вземане на решение за пре­
дприемане на специални мерки за осиновяване 
на дете със здравословен проблем, специални 
нужди или на възраст над седем години;
13. датата на уведомяване и изпращане 
на досието на детето на Съвета по междуна­
родни осиновявания при Министерството на 
правосъдието в случаите по чл. 113, ал. 2 от 
Семейния кодекс;
14. документите относно други обстоятелства 
от значение за осиновяването.
Чл. 13. (1) При промяна на някое от впи­
саните в регистъра обстоятелства директорът 
на регионалната дирекция за социално под­
помагане издава заповед, с която разпорежда 
на съответното длъжностно лице да извърши 
отбелязване в регистъра. В заповедта се посоч­
ват променилите се обстоятелства.
(2) Директорът на регионалната дирекция 
за социално подпомагане издава заповед, с 
която разпорежда на съответното длъжностно 
лице да заличи от регистъра вписано дете при:
1. допуснато осиновяване;
2. навършване на пълнолетие;
3. установяване на произхода на детето;
4. оттегляне на предварително даденото от 
родителите съгласие за осиновяване;
5. възстановяване на родителските права;
6. смърт на детето;
7. промяна на настоящия адрес на детето 
на територията на друга регионална дирекция 
за социално подпомагане;
8. реинтеграция на детето в биологичното 
му семейство.
(3) Заповед за заличаването по ал. 2, т. 1 се 
издава въз основа на влязлото в сила съдебно 
решение за допускане на осиновяването на 
детето. Осиновителят е длъжен да представи 
заверен препис от съдебното решение в реги­
оналната дирекция за социално подпомагане в 
3-дневен срок от влизането му в сила.
(4) При навършване на пълнолетие детето 
се заличава служебно със заповед на дирек­
тора на регионалната дирекция за социално 
подпомагане освен при висящо производство 
за осиновяване пред съд.
(5) Заповед за заличаване по ал. 2, т. 3 и 5 
се издава по молба на родителите, към която се 
прилага и заверен препис от съдебното решение.
(6) Заповед за заличаване по ал. 2, т. 4 се 
издава след оттеглянето на предварително да­
деното от родителите съгласие за осиновяване 
във форма по образец съгласно приложение 
№ 5. Директорът на дирекция „Социално 
подпомагане“ е длъжен незабавно да изпрати 
декларацията на регионалната дирекция за 
социално подпомагане.
(7) Заповед за заличаване по ал. 2, т. 6 се 
издава въз основа на акт за смърт, представен от 
ръководителя на специализираната институция 
или на услугата от резидентен тип, приемното 
семейство или роднините или близките, при 
които е било настанено детето или които са 
полагали грижи за него.
(8) Заповед за заличаване по ал. 2, т. 7 се 
издава въз основа на получаване на уведом­
ление от страна на регионалната дирекция за 
социално подпомагане по настоящия адрес на 
детето за извършеното вписване на детето във 
водения регистър.
(9) Заповед за заличаване по ал. 2, т. 8 се 
издава въз основа на получаване на социален 
доклад с мотивирано предложение и заповед 
за прекратяване на настаняването на детето 
извън семейството, издадена от съответната 
дирекция „Социално подпомагане“.
(10) Документите, удостоверяващи обстоя­
телствата по ал. 2, се прилагат в досието на 
детето.
Чл. 14. Компетентните държавни и об­
щински органи, както и съответните юриди­
чески и физически лица оказват съдействие 
на директорите на регионалните дирекции за 
социално подпомагане, директорите на дирек­
ция „Социално подпомагане“, директорите на 
специализирани институции и ръководителите 
на услугите от резидентен тип, доставчиците на 
услугата „приемна грижа“, родители, настойници 
и попечители за издаване на необходимите за 
воденето на регистъра на децата, които могат 
да бъдат осиновени при условията на пълно 
осиновяване, документи.